《水龙吟 秋暮悼退盦，时没且三月矣，用稼轩体，以代大招》
清代·冯煦

秋兮灯晕虚堂些，愁兮絮寒螀些。谁招楚魂，香凋酒殢，碧山荒些。

说剑谈玄，疏髯如雪，忆南冈些。奈乘风归也，鹤装烟驾，萧萧振，衰杨些。

春尽兮空江些。相逢共、御离觞些。白沙黄竹，重寻断梦，冷残阳些。

退笔埋云，哀弦咽雨，剧凄凉些。朗吟兮夜壑，百年过翼，齐彭殇些。

作者简介：冯煦（1842～1927）原名冯熙，字梦华，号蒿庵，晚号蒿叟、蒿隐。江苏金坛五叶人。少好词赋，有江南才子之称。光绪八年(1882) 举人，光绪十二年（1886）进士，授翰林院编修。历官安徽凤府知府、四川按察使和安徽巡抚。辛亥革命后，寓居上海，以遗老自居。曾创立义赈协会，承办江淮赈务，参与纂修《江南通志》。冯煦工诗、词、骈文，尤以词名，著有《蒿庵类稿》等。